[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000003", "text": "Sindi paisu murtud esimene la\u0308bipa\u0308a\u0308s lubab lo\u0303hel juba u\u0308lesvoolu ujuda"}, {"text_idx": "#000004", "text": "Ta\u0308na kogunes suurem rahvahulk lammutatava Sindi paisu juurde, kus avaneb aastaku\u0308mneid kinni olnud kalade ra\u0308ndetee."}, {"text_idx": "#000006", "text": "[pullquote]Riik ostis Sindi paisu Rajult selleks, et teha algust praktiliselt ha\u0308vinud Pa\u0308rnu jo\u0303e lo\u0303hepopulatsiooni taastamisega[/pullquote]Kauaoodatud su\u0308ndmuse tunnistajana viibis kohal keskkonnaminister Siim Kiisler ja Keskkonnaagentuuri direktori Taimar Alar, kes vo\u0303tsid paraja raskusega vasarad ka\u0308tte ja lasid ennast eeskuju andvalt suure stendi ees pildistada. Stendil olev kiri soovitas teha endast sepahaamriga paisu taustal pilt ja lisada see Instagrammi vo\u0303i Facebooki. \u201eNii aitad kaasa teadlikkuse to\u0303stmisele paisude kahjulikust mo\u0303just elukeskkonnale ning panustad projekti \u201ePa\u0308rnu jo\u0303estiku elupaikade taastamise\u201d tutvustamisse,\u201d vo\u0303is plakatilt lugeda. Pildistamise vo\u0303imalust kasutasid mitmed teisedki kohalviibinud."}, {"text_idx": "#000007", "text": "Keskkonnaminister kiitis algatusru\u0308hma \u201cSindi pais\u201d eestvedajat Hans Solli, kelle ku\u0308mne aasta pikkune tegevus on nu\u0308u\u0308d vilja kandmas. Kiisler meenutas, et Mati Raidma allkirjastas ministri ametis Sindi paisu riigile vo\u0303o\u0303randamise otsuse ja Marko Pomerantsi viseeringu ja\u0308rel algasid lammutust ettevalmistavad to\u0308o\u0308d."}, {"text_idx": "#000009", "text": "Riik ostis Sindi paisu AS-ilt Raju 2015. a aprillis selleks, et teha algust praktiliselt ha\u0308vinud Pa\u0308rnu jo\u0303e lo\u0303hepopulatsiooni taastamisega, millega Eesti lo\u0303hede arvukus kahekordistuks."}, {"text_idx": "#000011", "text": "1970. aastatel rajatud ja kalade ra\u0308nnet takistava 4,3 meetri ko\u0303rguse betoonist paisu lammutamisega alustati ta\u0308navu septembris."}, {"text_idx": "#000013", "text": "Teadlaste hinnangul on Pa\u0308rnu jo\u0303e lo\u0303he taastootmispotentsiaal ligi 45 000 kuni 58 000 lo\u0303he noorkala aastas"}, {"text_idx": "#000014", "text": "Pa\u0308rnu jo\u0303gi on suurima potentsiaaliga lo\u0303hejo\u0303gi Eestis, kuid tegelikult on seni olnud kaladel vo\u0303imalik kasutada vaid u\u0308ht protsenti kogu jo\u0303es leiduvatest elupaikadest."}, {"text_idx": "#000015", "text": "Paisu avamisel avaneb kaladele praeguse 14 kilomeetri asemel ligi 100 kilomeetri pikkune jo\u0303elo\u0303ik, lisaks ko\u0303ik Pa\u0308rnu jo\u0303e lisajo\u0303ed, kuni neil asuvate ra\u0308ndeto\u0303keteni, mis osaliselt leiavad Sindi paisuga sama projekti raames lahenduse."}, {"text_idx": "#000016", "text": "[pullquote]Pa\u0308rnu jo\u0303estik on aga vo\u0303imeline tootma pea sama palju lo\u0303hekala kui u\u0308leja\u0308a\u0308nud Eesti lo\u0303hejo\u0303ed kokku[/pullquote]Teadlaste hinnangul on Pa\u0308rnu jo\u0303e lo\u0303he taastootmispotentsiaal ligi 45 000 kuni 58 000 lo\u0303he noorkala aastas, kuid praegu jo\u0303uab enamikel aastatel jo\u0303est merre tagasi va\u0308hem kui 100 kala. Pa\u0308rnu jo\u0303estik on aga vo\u0303imeline tootma pea sama palju lo\u0303hekala kui u\u0308leja\u0308a\u0308nud Eesti lo\u0303hejo\u0303ed kokku."}, {"text_idx": "#000017", "text": "Lisaks lo\u0303hele parandab paisu avamine ka selliste looduskaitseliste liikide nagu jo\u0303esilmu, paksukojalise jo\u0303ekarbi ning hariliku vo\u0303ldase, aga ka to\u0308o\u0308stuslikult oluliste meritindi, meriforelli, vimma ja siia elupaiku."}, {"text_idx": "#000019", "text": "To\u0308o\u0308de ajagraafik na\u0308eb ette su\u0308gisel alustatud paisu lammutamist etapiviisiliselt. Vee erikasutusluba reguleerib ta\u0308pselt, kui palju o\u0308o\u0308pa\u0308evas veetaset alandada vo\u0303ib. Piirang va\u0308ldib olukorda, kus suured vooluhulgad kannavad allavoolu paisu taha kogunenud setted. To\u0308id jo\u0303es teostatakse nii kaua, kuni ilmastik vo\u0303imaldab. \u201eSelge on see, et inimeste elusid, ehitaja tehnikat ega keskkonda me ohtu ei sea ning teatud vooluhulkade juures tuleb to\u0308o\u0308d peatada. Seda ja\u0308lgib pidevalt kohapeal viibiv ja\u0308relevalveinsener, kuid keegi meist ei oska ta\u0308pselt o\u0308elda, millal saabub pa\u0308ev, millal to\u0308o\u0308d jo\u0303es seisma tuleb panna,\u201c selgitas Tammur. \u201eTo\u0308o\u0308de ajagraafik ei na\u0308e praegu ette, et talveperioodiks ehitamine ta\u0308iesti peatatakse \u2013 tehakse to\u0308o\u0308lo\u0303ike, mida vooluhulgad jo\u0303es ei mo\u0303juta,\u201c lisas Tammur."}, {"text_idx": "#000020", "text": "To\u0308o\u0308de ajagraafikut kuskile u\u0308les ei panda. \u201eEi taha, et talletatakse ma\u0308llu mingid kuupa\u0308evad, millest kinnihoidmine ei olegi omaette eesma\u0308rk, vaid oluline on kokkulepitud ajaks tulemuseni jo\u0303uda,\u201c so\u0303nas Tammur."}, {"text_idx": "#000021", "text": "To\u0308o\u0308d paisul kestavad kolm aastat ja lo\u0303ppevad 2021. aasta teises pooles."}, {"text_idx": "#000022", "text": "Sindi paisule kulub ku\u0308mme miljonit eurot, millest 85 protsenti rahastab Euroopa Liit."}]